પ્રજ્ઞાચક્ષુ શિક્ષકો સામાન્ય રીતે સંગીત શિખવતા હોય છે, પરંતુ નોર્મલ શિક્ષકોને પણ મુશ્કેલ પડે તેવી અંગ્રેજી ભાષા ભણાવવાનું કામ અંજારની સરકારી કે.કે.એમ.એસ. ગર્લ્સ હાઇસ્કૂલના પ્રજ્ઞાચક્ષુ શિક્ષક મુકુંદરાય સોરઠિયા કરી રહ્યાં છે. તેઓ જન્મથી જ કુદરતની અવકૃપાનો ભોગ બન્યા હોવા છતાં વિદ્યાર્થિનીઓને કમ્પ્યૂટર અને પ્રોજેક્ટરના માધ્યમથી અંગ્રેજી સફળતાપૂર્વક શીખવી રહ્યાં છે.